
Entrada hudicial na un cas na Hooiberg a produci 


Detencion di un 
hoben y a conf isca 
varios articuio 

AYERA merdia, despues di 3 or a presenta un grupo di 
Recherche di Playa na un cas na Hooiberg, unda nan a 
haci un entrada hudicial den presenia di Huez Comisario 
y Fiscal. 

Sin ainda di por a haya informacion for di Ministerio 
Publico, y menos ainda for di voceronan di Polis, cu ulti- 
mamente apesar di ta yama nan constantemente, nan no 
ta debolbe nos yamadanan. Pakico, ta nan tin cu splica. 
Pero si t’asina cu Recherchenan a detene un hoben 
relaciona cu e investigacion aki y Husticia a bay cu 
varios caha, dunando e impresion cu aki e caso aki tin 
di haci cu ladroncia grandi. Nos lo keda pendiente. 

DEN UN DECISION UNANIMAMENTE TUMA 


GOBIERNO Dl ARUBA A 
TERMINA CONFIANZA DEN SU 
MINISTER PLENIPOTENCIARIO, 
ALFONSO BOEKHOUDT 




DESPUES cu ayera merdia, e medio social, 240ra.com a bin cu e 
primicia, cu a keda confirma pa AWEMainta pa un fuente digno di 
credito cu ayera mainta, durante un reunion formal di Conseho di 
Minister, a dicidi den forma unanime, cu ta termina confiansa cu Al- 
fonso Boekhoudt como Minister Plenipotenciario di Aruba na Hulanda. 
E decision aki ta drenta na vigor entrante 1 di november 2016. Esaki 
tabati spera si mira con awor e mesun Minister Ronald Plasterk a ad- 
miti cu el a haci esaki, esta propone Alfonso Boekhoudt como proximo 
Gobernador di Aruba, cu a daña e relacion atrobe entre Gobierno di 
Reino y Aruba. 

Mescos cu 240ra.com nos a trata di haya confirmacion di Gobierno, 
pero ningun fuente ayega na Prome Minister Mike Eman no kier co- 
menta net nada. Maske cu nos fuente ta digno di credita a confirma 
cu esaki ta 100% sigur. 

Alfonso Boekhoudf o hinco su mes 
den un posicion mosho vulnerobel mes, 
oro cu fros di lombo di Gobierno o negocio cu 
Hulondo p'e funcion di Gobernodor di Arubo. 

Parce cu Hulanda a acerk’e y aunke cu Gobierno di Aruba a bise cu 
e NO ta nan candidato y cu nan ta prefera p’e keda den e funcion di 
Minister Plenipotenciario, tog Boekhoudt a opta pa acepta e “deal”. 
Por a compronde cu durante e reunion di Conseho di Minister ayera, a 
cay palabranan fuerte, manera “traicion”, mustrando asina cu Alfonso 
Boekhoudt a haci bon uzo di su posicion, su contactonan y su red di 
trabou, dor di ta representante di Minister President na Hulanda, pa 
por a regla su mesun funcion y futuro. 


cion awor como Hefe di Gobierno di Aruba y representante di Hulanda. 
Cu e decision aki pa kita Alfonso Boekhoudt for di su funcion di Min- 
ister Plenipotenciario, e no por cobra e proximo lunanan su salario, 
pasobra e ta retira, 

Di e forma aki Gobierno di Aruba ta manda un señal cla bek 
pa Hulanda, relaciona 
cu metemento den 
politica local di 
nos pais. Con- 
firmando cu 
e “gang” di 
Minister Plas- 
terk ainda ta 
bibando den 
tempo di an- 
taño, kerien- 
do cu ainda 
nan so por 
impone nan 
gusto. 


Siendo cu Alfonso Boekhoudt a ser considera semper un persona 
integro, pero e hecho cu el negocia pe funcion aki, e no ta di confia 
mas. 

Gobierno di Aruba a haci un apelacion riba dje pa no acepta e 
“deal” cu Gobierno di Hulanda kier sera cune tras di lomba di 
Gobierno di Aruba. 

Pero for di cu su su nombramento a bira conoci diabierna si- 
man pasa, Prome Minister Eman a cancela tur su reunionnan, 
incluyendo e acto protocolario di Citgo y Refineria di Aruba 
diabierna ultimo. 


E pregunta ta cu ki sosten Alfonso Boekhoudt ta asumi su fun 

Proactivo y efectivo 

Flex Team di Cuerpo Policial 
ta logra preveni crimen 

Diferente detencion tumando lugar 



FLEX Team di Cuerpo Policial ta continu- 
amente patruyando den diferente area y na 
diferente orario, y nan rol den e area di pre- 
vencion ta dunando su resultadonan. Durante 
di e siman di dia 3 pa 9 di october ultimo, nan 
a efectua 110 control y a detene 3 persona. 
Flex Team ta mantene rutanan pa patruya cu 
ta inclui algun lugar fiho y nan ta keda agrega 
y cambia nan rutanan basa riba indicacionnan 
cu un of mas area of bario ta of por bira un lugar 
di risico halto pa diferente tipo di crimen. 

Durante di e periodo menciona, nan a traha 
riba kibra e patronchi di aglomeracion di 
hende na cierto lugar conoci como puntonan 
unda cu dificultadnan por presenta, manera e 
areanan rond di Manuelito’s, Circle-K, Hotel 
Bacarat, y e casnan social di Noord, Madiki, y 
Sero Patrishi. 

Ademas e controlnan basa riba orario ta sigui 
tuma lugar na De Olde Molen, Lekker, y Cas 
Casuela, pa percura p’e negoshinan cumpli cu 
nan ora pa sera, y p’esnan cu tabata p’aden 
tuma caminda pa cas mas liher posibel. 

Relaciona na situacionnan cu a envolve uzo di 
arma di candela algun tempo pasa, Flex Team 
ta mantene Canoastraat, Corvetstraat y area di 
Budweiser Bar riba nan ruta. 

Den e area di Budweiser Bar ta keda controla 
p’e presencia di hobennan conoci como bend- 


edornan di droga. 

Eagle Beach ta keda un lugar unda cu diferente 
grupo ta topa den oranan di anochi; nan ta 
consumi bebidanan alcoholico y ta toca muziek 
duro, particularmente riba diadomingo ano- 
chi. Polis ta mantene ordo pa medio di controla 
cu e gruponan ta mantene nan muziek na un 
volumen aceptabel te cu 1 l’or di anochi. Si nan 
no cumpli cu un volumen abao di muziek, Polis 
ta exigi pa nan bay for di e lugar. 

Flex Team tambe ta pasa controla e parkeer- 
plaats di The Village. Aki diferente grupo ta 
keda riba e parkinglot y ta bebe bebida alco- 
holico. Polis ta pidi nan pa bay for di e lugar 
y si tin cualkier sospecho cu algo contra ley ta 
tumando lugar, Polisnan ta efectua control riba 
e personanan aki. 

DETENCION RAMA Y HOEK 

Durante di e evento Urban Jungle na Centro 
Libertador Betico Croes, miembronan di Flex 
Team a topa cu un auto, modelo Toyota Altez- 
za, cu tabata falta su capa di motor y bumper. 
Den e auto sinta a topa G.E. Rama, kende ta un 
conoci di Polis, kende a laga sa cu e ta cuidando 
e auto pa su doño, X.A.Hoek. 

Na rand di un stoel den e auto a haya un ma- 
chete y consecuentemente a laga e doño sa cu 


ta bay listra e auto completo. 

Durante di e control a topa cu un pipa traha na 
man, 7 saco cu un cantidad di yerba cu ta parce 
marihuana, 2 artefacto pa mula marihuana y 
un potchi cu yerba cu parce marihuana. 

Flex Team a detene tanto Rama como Hoek, 
inmediatamente, riba dia 9 di october basa riba 
e ley di droga (landsverordening verdovende 
middelen). 

DETENCION GONSALVES 

N’e mesun evento unda a detene Rama y Hoek, 
e Hefe di Seguridad di e evento a acerca Polis 
pa asistencia cu un hoben cu kier a drenta cu un 
“boksbeugel” y un potchi di glas cu un cantidad 
di yerba cu parecido di marihuana. 

El a core bay for di seguridad, pero un rato 
despues seguridad a mir’e ta canta riba stage. 
Seguridad a entrega loke nan a haya na Polis, 
y a indica na miembronan di Flex Team kende 
e hoben Gonsalves ta. E hoben a wordo deteni. 

OTRO OBHETONAN TUMA DEN BESLAG 

Durante di e periodo menciona Flex Team a 
haya y tuma den beslag den un auto durante 
di controlnan rutinario: Cantidadnan chikito 
di marihuana, algun piedra di cocaina, sker- 
nan, cuchiunan, machete, artefacto pa mula 
marihuana. 

Awe ta Dia Inlernacional di 
Garoli Blance Slrepi Cera 



FAVI kier concientisa nos 
comunidad di Aruba riba e 
nificacion di e garoti blanco 
cu strepi cora. E garoti blanco 
tin un historia bunita su 
tras cu nos por bisa a dura 
basta tempo p’e por a haya 
su reconocimento, esta for di 
temponan biblico. 
Sinembargo e modelo cu 
ta mas conoci awe t’esun 
cu a ser crea na aña 1921. 
E tempo ey James Biggs di 
Bristol, un artista cu a sufri 
daño na su bista den e prome 
Guera Mundial a pinta su 
garoti blanco p’asina auto- 
mobilistanan tene mas con- 
sideración di dje. 

Sinembargo ta 10 aña 
después na aña 1931 Guilly 
d’Herbermont na Francia 
a lansa un campaña nacio- 
nal pa yuda personanan cu 
problema visual den su pais. 
E campaña aki a bira hopi 
conoci pa motivo di e aten- 
ción cu el a ricibi den prensa 
Ingles. 

BBC e aña ey a sugeri cu 
provieendo un persona cu 
desabilidad visual cu un ga- 
roti blanco universalmente lo 
por reconoce cu e persona aki 
tin problema cu bista. 

Asina ey Clubnan di Servicio 
na Europa y na Merca a cum- 
insa otorga gratuitamente e 
garoti. E intencion tabata pa 
promove e independencia y 
tambe pa sirbi como alerta 
n’e mundo rond di nos, cu nos 
tin un desafio y cu nos por tin 
mester di yudansa pa motibo 
di nos di nos incapacitacion. 
Sinembargo p’e garoti haya 
su lugar debido den comuni- 
dad e mester a haya recono- 
cimento legal. 

Na aña 1930 e prome Ley 
riba Garoti Blanco a pasa na 
Peoria, Illinois na Merca y 
asina ey succesivamente otro 
estado eynan a tume over. 

Presidente Lindon B Johnson 
dia 6 di october di 1964, a 
pasa un decreto presidencial 


number HR 753, cu a ser 
acepta dor di Senado, pa 
proclama dia 15 di october 
tur aña como e Dia di Garoti 
Blanco pa tur estado Meri- 
cano. 

E presidente aki a ser recon- 
oci como e prome Presidente 
cu a duna balor y e lugar mer- 
eci na e garoti blanco y cora. 

YNAARUBAAWOR? 

Con leu nos ta pa acepta e 
garoti blanco cu strepi cora 
den nos legislación di trafico? 
Con leu nos ta p’e bira un 
obligacion pa siña tur par- 
ticipante den tráfico e balor 
y nificacion di e garoti blanco 
cu strepi cora? 

Con leu nos ta cu e conci- 
entizacion di nos poblacion 
via scolnan y otro lugarnan 
di enseñansa riba e uso di e 
garoti, su seguridad p’esun cu 
ta use y asina crea tolerancia 
p’e instrument aki? 

Nos di FAVI ta kere cu Aruba 
ta cla pa pensa riba e me- 
dida di seguridad y concien- 
tisacion aki. 

Especialmente pasobra nos ta 
un isla turistico caminda nos 
turistanan tambe tin desabi- 
lidad visual. Nos ta haci un 
yamada na nos legislador- 
nan pa adapta nos leynan di 
trafico p’asina haci Aruba un 
isla mas sigur pa nos tur. 

Siguientemente a dedica 
algun palabra n’e boluntari- 
onan di FAVI. Danki n’e amor 
y dedicacion cu boso tin pa 
boso trabou awe nos por ta 
aki celebrando e dia hunto 
cu tur. Maske no ta tur ora 
nos ta mustra con contento 
nos ta cu boso persona, nos 
ta hopi agradecido cu boso 
tey pa nos. 

Hopi biaha e tin di haber 
cu pa nos mes e no ta fácil 
pa acepta cu nos a bira de- 
pendiente di boso cariño, 
amor y devoción. Un danki 
di Curazon; boso trabou ta 
impagabel. 

Dongui Oduber (MEP) 

"Danki na presion di pueblo Gobierno lo pone 
mas placa disponibel pa combati criminalidad!" 



DIAHUEBS 13 october 
ultimo pueblo a sali masal- 
mente y demostra cu nos 
pais por uni pa un causa 
cual ta nos seguridad. E 
situacion actual cu tin 
na Aruba pa loke ta trata 
criminalidad a sali for di 
man. 

Nos ta yegando casi 60 
atraco y high season no a 
cuminsa ainda. E marcha 
cu a wordo organiza p’e 
comision pro seguridad y 
cu sigur a conta cu MEP su 
sosten tabata un marcha 
na su lugar. 

Segun Dangui Oduber tin 
hopi mas crimen na Aruba 
cu tambe ta wordo cometi 
manera ladronicianan di 
tereno di pueblo pa fami- 
anan yega na Gobierno. 
Tur e abusonan aki mester 
wordo para. 

E pueblo aki a vota pa 
un Aruba mas sigur, e no 
a vota pa wordo atraca 
y maltrata den nan pro- 
pio cas, nan no a vota pa 


ladronicia di tereno di 
pueblo. 

“Nos pueblo a subi caya 
y exigi Gobierno pone se- 
guridad como prioridad. 
E Gobierno aki a negisha 
seguridad di nos mesun 
hendenan y a pone nos 
como ciudadano di e pais 
aki biba manera prisionero 
den nan propio cas. 

Ta hopi lamentabel cu 
Gobierno mes a keda man 
cruza y keda sin tuma ac- 
cion. 

Ta tristo cu Minister Dow- 
ers ainda NO kier acepta 
cu tin un problema serio 
cu criminalidad. 

Tanten e no kier acepta 
y reconoce esaki dificil- 
mente e por haci algo pa 
alivia e situacion. 

Si no ta p’e pueblo cu a 
pone presion durante e 
marcha e Gobierno aki 
NUNGA lo a pone seguri- 
dad di nos hendenan na 
prome lugar. Ta gracias 


n’e pueblo cu a sali y de- 
mostra cu nan kier biba 
den trankilidad, Prome 
Minister Mike Eman a 
compromete su mes cu e lo 
pone 10 miyon disponibel 
pa combati criminalidad. 
Awor e pregunta ta, con 
lo bay gasta e placa aki? 
Nos ta exigi di Gobierno 
pa duna cuenta na pueblo 
unda ta bay inverti y con lo 
bay haci uso di e fondonan 
aki. 

Mescos cu Minister Otmar 
Oduber a pone condicion 
pa Minister Dowers con e 
lo usa e fondonan cu el a 
duna Minister Dowers, nos 
pueblo ta exigi di Minister 
Dowers pa duna cuenta 
con e lo usa esaki”, Dangui 
Oduber a sigui comenta. 

Na momento den un pais 
Parlamentarionan cu ta 
sostene Gobierno ta cum- 
insa insinua cu ta MEP ta 
orchestrando atraconan, 
nos sa con robez e direcion 
di nos pais ta. 


Ta increibel con hendenan 
por pensa di un manera 
asina. 

Mentenan putri so por bin 
cu insinuacionan asina 
baho y vil, pero di fraccion 
di AVP no por spera nada 
otro. 

Un fraccion cu a defende 
disaster, un fraccion cu 
ta defende un aumenta di 
criminalidad, un fraccion 
cu NO ta convivi cu pueblo 
no por spera nada otro. 


Atraco pa Gobierno di 
AVP ta algo normal y ta 
pesey nan ta atende cu 
e asunto manera nan ta 
atende cune. E presion di 
pueblo awor ta bay sigui 
mas cu nunca. 

E rosea cayente di pueblo 
lo wordo sinti, pasobra si 
ta riba caya mester subi 
pa haya oido di Prome 
Minister Mike Eman, anto 
e ora ta riba caya nos lo 
keda bay, Dangui Oduber 
a conclui. 


Camara di Comercio ta constata cu 

Masha Arubano ta fungi ceme streman 
pa inversienista Venezolane 

Cu portin consecuencia serio p'e stomannan aki 


DURANTE conferencia di prensa di Camara di Comer- 
cio, Secretaria di KvK, sra. Sonja Veldhuizen a comenta 
cu tin hopi negoshi, sigur esnan “eenman zaak” ta sera 
nan portanan. No tin ainda un estudio haci pa sa e mo- 
tibo, maske cu hopi ta bisa, cu economia ta malo, pero 
e otro factor ta cu e competencia cu nan ta haya cumpra 
on-line. Loke ta masha notable, cu e regristracion di ne- 
goshi nobo tambe no ta tumando lugar. KvK ta conclui 
cu e incertidumbre pa lanta un negosh ta existi ainda. 
Lo bay analisa pronto pakico tin tanto negoshi ta sera. 
Loke ta yamativo y ta causa preocupacion, cu tin mas 
negoshi cu ta di Venezolano, kendenan ta lanta un 


sucursal, cumprando of ta usa un Arubiano, pa funda 
un compania. Di acuerdo cu Sonja Veldhuizen, e 
practica aki no ta bon, maske cu KvK por nenga di 
reconoce nan. Te cu awor tin 181 compania funda 
cu Arubiano, como stroman pa inversionistanan 
Venezolano. , 

T a bon p’esnan cu ta actua como stroman, pa 
nan ta consciente cu e por haya problema 
grandi, sigur si dicho inversionista lanta 
su bela bay, e Arubiano ta keda cu tur 
problema y obligacionnan pa cumpli 
cu nan. 

Parlide MEP a haya etre mensahe di 
"ONVOLDOENDE" di puehle di Aruba 


DIAHUEBS atardi a 
tuma lugar otro mani- 
festacion di partido MEP 
contra di Gobierno di AVP, 
e biaha aki uzando crimi- 
nalidad na Aruba pa trata 
di haya un “masa” riba pia. 

Y un biaha mas tambe diri- 
gentenan di e partido geel 
y henter pueblo a tuma 
nota cu ainda e partido di 
lider Evelyn Wever Croes, 
no a gana e confiansa bek 
for di pueblo cu e tabatin 
tanto na 2001 como na 
2009 caminda e partido a 
wordo malamente castiga 
p’e pueblo votador, t’e co- 
mentario di AVP. 

E ultimo manifestacion, 
tabata producto di casi 
un luna di preparacion, 
di partimento di pamfleta 
den pueblo, caminda can- 
didatonan di fraccion di 
MEP a bishita varios bario 
pa trata di haya un masa di 
hendenan disgusta contra 
di Gobierno pa subi caya. 
Ultimo dianan a paga pa 
publica propaganda polit- 
ico pa hendenan bay mani- 
festa y e partido a haya 
un biaha mas di mesun 
grupo di sindicalistanan 
di custumber pa sostene e 
accion politico. 

Den ultimo dianan tanto 
e lider di MEP como otro 
miembronan di e fraccion, 
a dicidi di agrega abuso di 
muchanan menor di edad 
n’e promocion den otro 


intento pa haya mas hende 
pa subi caya y loke por a 
mira diahuebs, sin duda no 
tabata e masa cu partido 
MEP a spera cu lo a subi 
caya pa protesta. 

E manifestacion a bira un 
manifestacion politico mi- 
rando e hecho e cantidad 
di sostenedonan di partido 
MEP marchando den esaki 
mescos cu a sosode cu e 
ultimo accionnan tambe 
cu e partido a organisa. 
Sinembargo a bolbe keda 
confirma cu dirigentenan 
di MEP actual ainda no 
por supera e crisis y falta 
di confiansa cu pueblo tin 
den e partido aki, y lo tin 
cu busca un otro ruta po- 
litico pa gana e confiansa 
aki bek serca pueblo. 

Politiconan di MEP cu no 
a presenta na trabou pa 
hopi tempo, algun cu a bay 
den exterior, algun cu a 
bay parti propaganda den 
barionan pa haya hende 
pa marcha y otronan cu 
simplemente no tabata 
interesa pa duna un man 
na otro campaña cu nan 
ta considera tempo perdi 
politicamente, a bolbe 
duna un resultado cu no ta 
positivo pa partido MEP. 

Si acaso t’esaki t’e base po- 
litico di MEP pa proximo 
campaña electoral, Evelyn 
Wever Croes tin un trabou 
grandi su dilanti pa busca 
un vision politico cu ta mas 


claro cu loke tin pa algun 
aña caba, caminda ta trata 
di crea un ambiente nega- 
tivo y di rabia contra di un 
Gobierno di AVP, cu tin 
meritonan nan cantidad 
despues di dos periodo di 
gobernacion, contra di un 
partido di MEP cu no taba- 


tin algo positivo pa mustra 
despues di mesun periodo 
di gobernacion aki. 

Pa colmo diahuebs atardi 
fraccion di MEP a bolbe 
mustra malo ora cu nan 
a dicidi di hinca un mani- 
festacion den otro, cu ta 


ideanan cu nunca nan a 
presenta durante di un 
reunion publico di Parla- 
mento ya cu durante di 
e reunionnan aki, nunca 
nan a trece un solucion pa 
pueblo, un idea factibel 
cu por a drecha tur cos, di 
acuerdo cu AVP. 



T«E #4 For more informatkon please call (297) 583-2370 
SUPERMARKET I Open Monday lo Saturday from 8am to 9pm. 

NARUBAI Sunday ffOm Sam to 6pm * wwwJingandsóns.coni 


® IN STORE! 

J iHUiO« 

FscGDOok 


Come celebrate the opening of our 
new bakery with us From llam to Ipm* 
More variety, fresh made breads & pastries 
MADEIM H 0 U 2 E by our bakers! 

Segun connpania cu ta ''midi'' asbest den aire: 

Proyectonan ta andando bon y sigur na Aruba 

Evita cana y trafica den e area di trabao 




mmm. 


DEN cuadro di e trabao di renobacion grandi 
y expansion di Rosa College, e contratista, sub- 
contratista y diferente otro instancia y compa- 
nia envolvi a emiti informacion na comunidad 
pa cu e trabaonan cu ta cuminsa dialuna. 

Kita plachinan cu ta contene asbest for di un 
edificio ta un proceso cu ta bay di acuerdo na 
exigencia y proceduranan hopi streng deter- 
mina pa DTI (Dienst Technische Inspecties). 
DTI a certifica algun compania pa haci e trabao 
aki, y ta efectua controlnan hunto cu e compa- 
nianan envolvi den e proyectonan. 

Departamento di Salud Publico tambe ta parti 
di e team cu ta envolvi den e proyectonan aki. 
Leslie Escobar, kende ta traha cu Departa- 
mento Huridico di DESPA y ta parti di e team 
di Inspeccion di Salud, a laga sa durante di 
un sesion di informacion cu prensa, cu cada 
proyecto ta wordo trata cu e mesun atencion 
pa detaye y tin un team cu ta haci e planning 
completo. 

E planning ta inclui medidanan severo di pre- 
caucion, avisonan cu ta bay pa tur instancia, 
scol, y cas den e area, preparacion meticuloso 
di e trabao. 

Escobar a laga sa cu no tin mester di preocupa 
hopi como cu e medidadanan di precaucion a 
wordo tuma p’e trabao na Rosa College cu ta 
cuminsa dialuna 17 di october y tin un dura- 
cion di tres siman. E orario di trabao ta di 7’or 
di mainta pa 4’or di atardi. 

Apesar di cu durante di e trabao tin midi- 
mento di e aire continuamente, y con- 
trolnan intensivo di e trabaonan tu 
mando lugar, Escobar ta pidi di parti 
di DESPA pa comunidad tene na 
cuenta cu e trabao aki ta andando 
y pa yuda baha e trafico den e 
area, tanto pa esnan cu ta 


pasa den auto como muchanan di scol y adul- 
tonan cu ta pasa na pia banda di e scol. 

E area ta protegi cu heki y cinta di precaucion 
pa ningun hende drenta riba e tereno, y e bisi- 
ñanan - tanto e negoshinan y scolnan como e 
habitantenan a haya e aviso y consehonan di 
precaucion cu ta conta pa tur proyecto, grandi 
y chikito, cu ta envolve asbest. 

Roysy Koolman, kende ta traha cu Total 
Services den e departamento di “air quality” 
(calidad di aire), a subraya cu asbest ta keda 
un material peligroso riba su mes, y p’esey 
tur trabao ta wordo haci segun e exigencia y 
reglanan di DTI. 

E sistema di traha, cu tur control na nan lugar, 
ta dunando bon resultado na tur proyecto su 
compania tabata envolvi den dje. 

Koolman ta agrega cu e ta spera cu e nivel aki 
di seguridad por keda manteni tambe. El a 
splica cu loke Total Services ta haci, ta pone 
pompnan di aire den cierto area - esaki por 
cambia diariamente dependiendo di e direc- 
cion di biento - pa tuma un test di e aire. 

E material cu ta wordo colecta ta wordo manda 
tur dia pa un laboratorio y dependiendo di e 
resultado, e trabao di e contratista por sigui 
of mester wordo para pa haci adaptacionnan. 
N’e nivel di 0.1% caba ta para e trabao. Nan 
ta hopi estricto y precies cu e controlnan, pa 
ta sigur cu e calidad di aire ta keda bon, tanto 
p’e trahadonan mes, como pa tur persona cu 
ta of ta pasa den e area. 

Koolman a bisa cu nan experiencia cu diferente 
contratista na Aruba ta hopi bon. 

Enrique Maduro di DTI a subraya cu 
tur caminda cu cualkier 


trabao pa kita asbest ta tumando lugar DTI y 
tur esnan envolvi ta trata cu hopi delicadesa. 
Sa pasa cu trabaonan ta tuma lugar sin cono- 
cemento previo di DTI y habitantenan di e area 
ta tuma contacto cu DTI of Polis. 

DTI ta pasa check con e trabao ta wordo haci y 
cu cua compania. Si no tin un contratista cer- 
tifica trahando riba e proyecto, DTI ta para e 
trabao. Si DTI nota cu cualkier di e rekisitonan 
no ta wordo cumpli cun’e, nan ta para e trabao. 
Maduro ta confirma cu e asbest cu ta bay kita 
for di dak di Rosa College ta di “clase 1” cual 
no ta kibra ni garna facil y no ta bula liher den 
aire. 

Tur medida ta na nan lugar, DTI lo pasa 
controla e trabao y tin Total Services tambe 
cu ta haciendo e controlnan estricto di 
aire. 

Despues di demostracion 

Hepi Fe chefernan a 
haya serpresa cu nan 
aute a keda geklem 



DESPUES di e demostracionpa Seguridad na Aruba, 
hopi t’e chofernan cu a haya un sorpresa cu nan no 
a spera. Esta cu e Parkeerwachternan a constata cu 
hopi di e chofernan aki a parkeer nan auto, unda no 
ta permiti. Ni maske ta pa demostracion. 

Di e forma aki, e hendenan aki lo ta kere cu nan si 
por ta para riba ley? Den esaki, un di e victima tabata 
Hubert Dirksz, e comerciante organisador di e evento 
aki. Otro persona t’e conocido fotografo di un website, 
kende no a gusta e hecho aki y hasta a kibra e klem. 
Un colega cu a constata esaki, a dicidi di saca su foto, 
loke no a cay na su agrado, y a dicidi di agredi’e for- 
malmente. 



Parlamentario Clarisca Velasquez (AVP) 

Pueble no kler lende nada dl MEP 


E marcha cu MEP a organisa pa un luna 
largo y a haya cooperacion di sindica- 
tonan satelite di MEP, comerciantenan 
MEP y comision pro seguridad cu mihor 
nan cambia nomber pa comision pro MEP 
a resulta un fracaso total. Asina Parlamen- 
tario di AVP, Clarisca Velasquez a duna 
di conoce. 

Pasobra pueblo ta un pueblo inteligente y 
no ta bay tras di hendenan cu no ta serio 
y cu ta haci politikeria. 

Pueblo sa cu nos tur ta preocupa cu loke 
ta pasa na Aruba, pero cu seriedad mester 
atende esaki y no cu marcha fracasa. Y pio 
cu marcha cu tin tinte politico. 

MEP, PDR y su verlengsnoer yuda pa 
sindicatonan comprometi politicamente 
a haya e sla di nan bida cu e marcha me- 
diocre cu no a pone hende riba pia riba 
nan yamada. 

E señal mester ta cla p’e partidonan po- 
litico menciona. Asina bo no ta stop cu 


criminalidad. 

Cu asunto serio bo mester atende serio. 

Y MEP su mes Parlamentario no a bay 
trabao ora a yama e reunion publico riba e 
preocupacion di criminalidad y no a duna 
nan contribucion y pesey pueblo no por 
tuma nan na serio. 

Como Parlamentario bo contribucion ta 
atendiendo reunion publico y haciendo 
bo trabao durante esaki. 

PDR no tabata presente, awor kier marcha 
contra criminalidad. Pueblo a rechasa e 
idea di MEP, PDR y su verlengsnoer pa 
marcha contra criminalidad, pasobra 
asina bo no ta resolve e preocupacion aki, 
segun Clarisca Velasquez. 

Pueblo no kier tende nada di MEP, paso- 
bra nan mes no ta serio. Keda sin bay tra- 
bao a wordo condena pa pueblo y e señal 
mester ta bon cla pa MEP pa proximo elec- 
cion. Pueblo no kier tende nada di MEP. 


Banco di Seguro Social Amba Ap, 
CAMBIONAN DEN LEY Dl 
SEGURO Dl MALESAYACCIDENT 

Banco di Seguro Social, SVb, ta pidi atencion di 
su clientenan pa e siguiente dos articulonan di ley. 

Articulo 11, inciso 1 di e Landsverordening 

Ziekteverzekering ta prescribi: 

1. De termijnen van het ziekengeld, welke niet 
zijn ingevorderd binnen twee Jaar na de eerste 
dag waarop zij konden worden ingevorderd, 
worden niet meer uitbetaald. 

Articulo 11, inciso 2 di e Landsverordening 

Ongevallenverzekering ta prescribi: 

2. DetermiJnenvandeuitkeringeningeld,dieniet 
zijn ingevorderd binnen twee Jaar na de eerste 
dag waarop zij konden worden ingevorderd, 
worden niet meer uitbetaald. 

Peticion pa pago di ‘uitkeringen’ menciona den 
e dos articulonan aki por tuma lugar mediante 
un carta dirigi na director di SVb of mediante e 
formulario “Peticion Pago di Ziekengeld (ZUK)”, 
riba www.svbaruba.org. 

Nos ta pidi nos clientenan pa tuma bon nota di e 
anuncio aki. 




t( SVb - Seguridad pa Aruba su comunidad 

Diamars awor, den cuadro di 
Luna di Enseñanza lo tin 
AVO Conference 


MINISTERIO di Ense- 
ñansa y Departamento 
di Enseñansa Aruba den 
colaboracion cu SETAR 
NV, Aruba Digital Systems 
NV y Bureau Innovatie ta 
organisa den cuadro di 
“Luna di Enseñansa” un 
AVO Conference [Educa- 
tion Reboot], diamars dia 
18 di october proximo. 


Ya pa algun tempo ta dis- 
cuti e rol di enseñansa 
den e mundo ‘moderno’. 
Tecnologia mester ta mas 
presente den enseñansa, 
e curiculo mester ta mas 
adapta n’e presente y mes- 
ter inclui e habilidadnan di 
siglo 21. 

Mescos cu lesamento, e 
habilidadnan riba tereno 



Mainstreet San Nicolas Tel. 584-3999 
open 9.00 - 13.00 and 14.30 - 18.30 


DRAGON 

CD & ELECTRONICS 


/Jragon speááv?. 


Samsung note edge 


bkj sport 4.5 
afl. 210.00 


SamsungsS minl 
afl. 315.00 


Also: Samsung S5 , s6 mini, Samsung S4. Samsung 4 mini, S3 mini etc.. 
Accessories for ál Samsung and Iphone models 

Toshiba Laptop 15.6 * 4Gb 320Gb Harddisk. Afl. 900.00 
Hp Ink catridges, Universal laptop adapters etc.. 

FTunes glft cards $ 10.00, $ 15.00 and $26.00, 

Google play cards and Playstation Network cards. 


Sales, repair and accessories for ail Samsung modete and other cellulars. 
Unbck, reload, reset, upgrade, replace lcd, keypad, speaker etc. 


II 5943263 /5826732 B Rl|Jhl!i!!l 

hermusriischoolnv.com sivipivi i-c o stad 


RlfLES 


di tecnologia y IT, e asina 
yama “21 century skills”, 
ta wordo mira como ha- 
bilidadnan esencial p’e 
siguiente generacionnan 
domina. 

Kico esaki ta nifica p’e 
actornan den enseñansa? 
Con nos ta maneha, co- 
labora, siña y educa na un 
manera ‘moderno’? Kico 
ta spera di e maestro/ 
docente? 

Durante e AVO Confer- 
ence lo enfoca riba e topico 
y retonan aki. 

Sr. Ivo Dongen, IT Manag- 
er na SETAR NV, ta invita 
como orador principal. 
Basa riba su experiencia 
y practica, sr. Dongen lo 
elabora e habilidadnan 
(“competenties”) rekeri 
den un compania cu no ta 
para niun momento keto 
y e similaridad cu locual 
ta spera di un maestro/ 
docente den e tempo aki. 


mente simpel por incor- 
pora tecnologia den klas, 
les of den e interaccion cu 
e alumnonan. 

IT Manager di Bureau In- 
novatie, ir. Marlon Kock, 
for di su experencia den 
e mundo di inovacion y 
tecnologia lo duna un 
ehempel concreto di con 
tecnologia moderno por 
wordo haci mas alcansabel 
na e studiante. 

E lo drenta mas den detaye 
tocante e proyecto “Mo- 
bile Tech Lab”. E proyecto 
ta ensera e transforma- 
cion di un container di 
carga den un Laboratorio 
Tecnologico Mobil cu lo 
move di scol pa scol den e 
programa di Traimerdia y 
lo conta cu “3D printers”, 
“laser cutters”, “iPads”, 
computer y paketenan 
pa siña muchanan mas 
di electronica y e ultimo 
tecnologia ey ‘fo. 


ming/coding” y pa crea 
mas interes y participacion 
riba e tereno aki. 

Companianan manera 
Google, Facebook y Mi- 
crosoft a inverti den e 
campaña aki pa contribui 
na desaroyo di e studiante. 
Actualmente rond mun- 
do mas di 400 partners y 
200.000 educador ta par- 
ticipa na “Hour of Code”, 
incluyendo na Aruba. 

INVITACION 

E merdia ta priminti di 
bira uno interesante cu 
ideanan nobo y practico. 
Invitacion special ta bay 
n’e maestro y docente di 
enseñansa secundario y 
superior y tur esnan cu tin 
interes den e topico aki 
pa acudi n’e conferencia 
diamars dia 18 di october 
proximo, di 3or di merdia 
pa 5or di atardi na Cas di 
Cultura. Entrada ta gratis. 



Sra. Juliet Carvalhal, de- 
saroyador di e concepto 
“SMART Schools” lo elo- 
bora mas di instrumenton- 
an dirigi n’e forma di siña 
nobo, y lo mustra con na 
un manera relati- 


Sra. Viviana Carraha di 
Aruba Digital Systems NV 
lo elobora mas riba “The 
Hour of Code”, un proyec- 
to diseña pa demostra cu 
tur hende por siña 
e basico di “pro- 


REGISTRA 

Acudi na nos website www. 
ea.aw of nos facebook 
page @ educationaruba pa 
mas informacion y pa 
registracion. 

Manager General nobo pa 
Parke Nacional Arikok a 
bira Natasha Joelle Silva 


EL a dura basta largo, pero por fin Hunta Directiva di 
Fundacion Parke Nacional Arikok ta anuncia cu a firma 
contract cu Natasha Joelle Silva p’e funccion di Manager 
General di Parke Nacional Arikok. 

Dia 1 di november 2016 Natasha Arikok lo asumi e 
puesto y responsabilidad di dirigi Parke Nacional Arikok. 
Cu esaki Hunta Directiva ta kere cu lo drenta un era di 
stabilidad nobo na nos parke nacional. 

Natasha Joelle Silva ta un persona cu tin curazon pa 
Aruba y pa naturalesa y a traha pa diferente organisacion 
cu ta salvaguardia interes di naturalesa y cu ta informa 
comunidad encuanto e importancia di naturalesa pa 
comunidad humano. 

Hunta Directiva ta sumamente contento y orguyoso 
pa presenta Natasha pa medio di e comunicado aki na 
comunidad di Aruba. Aki ta sigui un relato chikito di 
Natasha Silva. 

Natasha Joelle Silvata bin di un famia cu ta stima natu- 
ralesa y durante su niñes tabata pasa tur su tempo den 
naturalesa. Asina aki a nace su pasión pa bestia y natu- 
ralesa, después pa ecologfa y conservación di naturalesa. 
P’esey su pasión no solamente ta haña nan bek den su 
estudio, pero tambe den su trabou. Den pasado Natasha 
a eherce varios funcion den maneho y directiva di entre 
otro “Artis Amsterdam Zoo”, “International Zoo Educa- 
tors Association(IZE)”, Instituut voor natuurreducatie 
en duurzaamheid(rVN)” y “Vogelpark Avifauna”. 
Ademas el a traha varios aña den directiva di educacion 
inovativo. 

Den e funcionnan aki Natasha a duna gufa na profe- 
sional y tambe boluntario, y e tabata traha como “project 
manager” riba diferente nivel cu teamnan multidiscipli- 
nario y e tabata responsabel pa trayectonan di cambio 
complica. 

Ademas e tin amplio experiencia cu construi y mantene 
rednan y comercio. Pa tur función cu Natasha a eherce 
e ta pone tur su alma y curason den dje, no teniendo 
cuenta cu naturalesa so, sino tambe p’e ser humano cu 
e ta traha cu ne. 

Natasha Joelle Silva ta naci na Aruba unda el a biba te cu 
su 8 aña. Durante su temporada di scol el a biba prome 
na Bahamas, y después na Inglatera. 

Después el a sigui su educacion avansa na Hulanda. Ora 
di termina tres estudio, e por yama su mes, antropologo 
cultural, museologo y docente di biologia cu speciali- 
sacion den durabilidad, ecologia y desaroyo. 

Durante su temporada como studiante el a topa cu su 


casa economista Remco Liem. 
Hunto nan tin un yiu homber 
y un yiu muher den edad di 
scol basico. 

Famia Liem-Silva ta stima 
naturalesa y descubri mundo. 
Hunto nan ta pasa varios vaca- 
cion activo den naturalesa na 
varios continente. 

Nan tabata bishita famia y 
amistadnan na Aruba y natu- 
ralmente Parke Nacional 
Arikok! 


Canip*^' 

Dl ASABRA Dl A15 Dl OCTOBER 2016 


1/1.. EVEN THOUGH-BRIAN JAMES 

2/3.. BASILA—HILDWARDS DUSHI BAND-MAN JOE 

3/4.. MUCHACHITA LINDA —TSUNAMI 

4/5.. IWANTYOU — BEARSON CALL 

5/2.. MAS MACARENA —GENTE DE LA ZONA 

6/7.. I'LL BETHAT FRIEND - JODIE ABACUS 

7/11.. KISSTHE SKY — JASON DERULLO 

8/6..BOBO —JBALVIN 

9/12.. WH AT WOULD YOU DO — CHRIS BROWN 
10/18.. MERCY - SHAWN MENDEZ 
11/13.. ANYWHERE — PASSENGER 
12/16.. HERIAM ==TOM ODELL 
p/19.. Ml GRAN AMIGO — LANDA HENRIQUEZ 
44/20.. COMOTU NO HAY - LENNYTAVARES 
' 15/14..THAT LOVE — SHAGGY 
16/9.. CAREY ME — KYGO -JULIA MICHEALS 
17/— HABRIBO CURASON — SALVI 
18/—MA SOÑA CUBO AWE — HUMPHRY BROKKE 
19/—MENINA —GENTZ - DJ JURIE V 
20/15.. SINTI — JUAN PIERO 

ALGUN CARA CONC 
DEMOSTRACION MAI 

>Cf, CU TABATA DEN 
ICHA PA SEGURIDAD 



Pais 



ARUBA 




AWE nos kier presenta algun cara conoci, cu nos fotografonan a capta durante 
e demostracion pa Mas Seguridad na Aruba. 

Asina e.o. por a mira presencia di ex Prome Minister di Aruba, Nel Oduber, 
ex-Minister di Husticia, mr. Hendrik Croes, varios otro miembronan politico 
y den nan varios lidernan sindical. Pero tambe tabatin hende cu a sconde nan 
cara tras di pancarta. Pakico? Ki miedo nan tin? 

Speed-date 
pa stagiaires 
di OGM na 
Universidad 
di Aruba 


DIAMARS 5 di october e programa aca- 
demico Organization, Governance & Manage- 
ment (OGM) di Universidad di Aruba a tene 
un speed-date p’e studiantenan den e tercer 
grado. 

A invita algun organisacion anto e studian- 
tenan cu mester haci nan pasantia di 6 di feb- 
ruari pa 16 di juni 2017 a haya e oportunidad 
pa topa representante di organisacionnan cu 
lo ta interesa den un stagiaire. 

Aki nan a intercambia informacion over di 
posibel proyecto y of trabaonan cu e stagiaire 
lo por haci. Tin studiante cu ta interesa den 
organisacionnan cu tin plannan pa investiga- 
cion (research) concreto ya cu nan ta desea di 
desaroya e conocemento aki mucho mas. 

Otro studiantenan ta desea di haci nan pas- 
antia den e area di HR of maneho en general. 
Cu nan bista riba nan carera studiantenan a 
haci pregunta n’e representantenan di por 
ehempel Camara di Comercio, 

Departamento di Recurso Humano, Directie 
Scheepvaart, Hilton Aruba, Cas di Cultura, y 
algun organisacionnan mas. 

Un docente di e modulo di “Academic Reading 
and Writing” y un docente di e modulo “Taal- 
vaardigheid” a duna feedback riba carta y cv 
di studiantenan den un estilo di “schrijfcoach”. 
E studiantenan a keda masha contento cu e 
organisacionnan cu a participa n’e speed-date 
y tur studiante ya tin un bista cla di unda nan 
lo kier haci nan pasantia. 

Tin algun studiante cu lo haci nan pasantia 
di september pa december 2017 ya cu nan ta 
bay un intercambio den e lunanan di februari 
pa juni na Europa cu un beca di e programa di 
Erasmus-I-. 

OGM ta prepara studiante riba nivel academico 
den sciencia di organisacion y administracion 
publico. 

Un graduado di OGM por eherce e funcion di 
un investigador (researcher), un manager of 



un junior consultant. 

Graduadonan di OGM por eherce un funcion 
riba nivel di maneho (beleidsmedewerker) 
tambe. 

Actualmente tin p.e. dos graduado di OGM 
ta traha na Horacio E. Oduber Hospital y nan 
ta asisti den e area di maneho di diferente 
proyecto. 

Tabata e prome biaha cu a organisa un speed- 
date pa trece studiante y organisacionnan 
hunto y el a surpasa tur expectativa. 

Desde e aña aki e evento aki lo bira uno anual y 
ta gradici tur organisacion cu a participa. OGM 
ta gradici Camara di Comercio, Departamento 
di Recurso Humano, Directie Scheepvaart, Hil- 
ton Aruba, Cas di Cultura, Directie Onderwijs, 
Departamento di Cultura, Horacio E. Oduber 
Hospital, Oficina di Foreign Policy and Public 
Diplomacy, Centre of Excellence of Sustainable 
Development for SIDS, y e team di SDG local. 

Pa mas informacion riba e estudio di OGM, 
bishita e pagina di web di Universidad di Aruba 
na http://www.ua.aw/OGM y e pagina di 
Facebook cual ta 

https://www.facebook.com/pages/Universi- 

tv-of-Aruba-OGM-Organization-Governance- 

Management-FAS/ 

MEP ta felicita 
pueblo cu un 
marcha masal 


ARUBA a papia. Aruba a marcha. Y den forma masal 
a demostra cu ta basta cu criminalidad. E marcha a sali 
rond di 4.30 for di Postkantoor y a yega Bestuurskantoor 
rond di 6.00. 


A logra pone mil persona riba pia cual ta un logro grandi. 
MEP tambe tabatey presente den gran forma, semper 
solidario cu pueblo di Aruba, segun Evelyn Wever-Croes. 
Un pabien ta bay n’e organisadornan. Ta prome biaha 
cu comerciante y sindicalistanan ta uni den un causa 
comun: E preocupacion pa nos seguridad. E presion cu e 
marcha aki a pone riba Gobierno y especialmente riba e 
politiconan di AVP ta enorme, y a pone varios politico di 
AVP haci expresionnan bastante absurdo pa purba stroba 
e marcha. Pero pueblo a papia, y a mustra cla y raspa cu 


e NO ta contento cu e mane- 


ho di Gobierno 
aki pa loke ta 
criminalidad. 
PabienAru- 
ba!!!! 

Servicio pa 
Comunidad 




Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Cruz N.V. 

Pariba di Brug: 

San Nicolas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medioo San Nioolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


riiii 

* Media 

I irf 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

Sam - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 


Invitacion cordial pa henterfamia disfruta di e dia aki! 

Cuerpo di Bombere cu 
"Opendag" y "Brandweer Leop" 

Diadomingo awor for di mainta tempran 


CUERPO di Bombero y Rescate 
Nacional ta organisa su “Opendag” 
y ya caba esaki a bira un dia masha 
gusta pa henter famia. E lo tuma 
lugar diadomingo awor 16 di octo- 
ber na Post di Brandweer na Tanki 
Flip cuminsando for di lO’or di 
mainta te 5’or di atardi. 

Ferdinand Ponson, Oficial na Cu- 
erpo di Bombero Aruba a duna di 
conoce cu e dia aki ta bay tin wa- 
tersplash corner p’e muchanan goza 
di e dia, lo tin display di e trucknan 
bomber, mientras cu banda di esaki 
ta bay tin cortamento di auto unda 
lo splica kico tur ta loke e bomb- 
eronan ta haci ora cu tin un acci- 
dente cu hende pega aden. 

Segun Ponson, henter siman e 
bomberonan tabata bezig prepa- 
rando nan demostracion y e parti 
di e carera pa muchanan cu lo tin 


pe muchanan sinti nan mes manera 
un bombero pa un dia. Ambulance 
tambe lo tey. P’e dia aki Brand- 
weer ta purba pone enfasis riba e 
muchanan. E muchanan ta haci 
hopi pregunta riba kico Brandweer 
ta haci, kico t’e ekiponan cu ta 
wordo usa, entre otro. 

Den cuadro di e Opendag 
tambe lo tuma lugar par- 
ti mainta e asina yama 
“Brandweer Loop” di 10 
km Run/Walky 5 Km Fun/ 

Walk. Esaki lo cuminsa na 
Post di Brandweer Tanki 
Flip for di 6:00am te cu 
9:00am. 

Esaki t’e careda clasico 
cu Cuerpo di Bomb- 
ero ta organisa tur 
aña. Bo por in- 
scribi ainda na 


IBISA. 

Diadomingo 5:00am lo cuminsa cu 
registracion y 6:00am e careda lo 
inicia, Ferdinand Ponson a indica. 

Un invitacion special pa un y tur 
disfruta diadomingo awor di tanto 
e “Brandweer Loop” 
como tambe di 
e Opendag 
na Post di 
Brandweer 
na Tanki 
Flip. No 
perde! Bar 
y Cushina 
lo ta bon 
surti. 

Aruba Teurism Authority a honra sra« 
Eiizabeth Barry na Aruba Beach Ciub 



RECIENTEMENTE, Aruba Tourism Authority taba- 
tin e gran placer di honra un bishitante leal y amigabel 
na Aruba Beach Club como bishitante di Bon Bolun- 
tad biniendo Aruba. 

E titulo honorario simbolico aki a wordo presenta den 
nomber di Minister di Turismo, como muestra di aprecio 
na huespednan cu tin 10,20,35 aña bishitando nos isla 
consecutivamente. 

E honrador presente tabata sra. Elizabeth Barry, resi- 
dente di Nyack New Yorkbishitando 37 aña consecutivo. 

Huespednan ta miembro leal y ta encanta nos isla su 
bunitesa, e cordialidad di nos hendenan, nos clima y 
nos playanan, e seguridad inmenso, seleccionnan di 
restaurantnan, shopping for di exclusivo pa elegancia, 
y hopi otro actividadnan cu nos isla tin pa ofrece. 

E certificado aki a wordo presenta dor di srta. Darline S. 
de Cuba representando Aruba Tourism Authority hunto 
cu srta. Kenia Brito di Departamento di Actividad. 

Pabien Elizabeth bo tin un lugar hopi special den curason 
di nos Arubianonan. 

Nicholas Yaworski 
a wordo honra na 
Tropicana Resort 




RECIENTEMENTE, Nicholas 
Yaworski a wordo honra como bishi- 
tante distingui pa e isla di Aruba. 

E huespednan aki ta hopi special 
mes cu ta bishitando nos isla pa mas 
di 20 aña caba consecutivamente. 

E titulo simbolico aki ta wordo pre- 
senta den nomber di Minister di Tur- 
ismo como un muestra di aprecio pa 
e bishitantenan cu ta regresa Aruba. 
Sr. Ricardo Croes di ATA a haci 
entrega di e certificado aki durante 
un ceremonia oficial na Tropicana 
Resort. 

Nicholas ta comenta cu nan no lo 
cambia Aruba nunca pa un otro isla 
dor di su beachnan blanco bunita y 
su hendenan amabel. 


\ *■! 



Shawna y James Russo Baffone a wordo honra na La Quinta Resort 


RECIENTEMENTE, Shawna y James 
Russo Baffone a wordo honra como 
bishitante distingui pa e isla di Aruba. E 
huespednan aki ta hopi special mes cu ta 
bishitando nos isla pa mas di 10 aña caba 
consecutivamente. 

E titulo simbolico aki ta wordo presenta 
den nomber di Minister di Turismo como 
un muestra di aprecio pa e bishitantenan 
cu ta regresa Aruba. 

Sr. Ricardo Croes di ATA a haci entrega 
di e certificado aki durante un ceremonia 
oficial na La Quinta Resort. 


James ta comenta cu nan no lo cambia 
Aruba nunca pa un otro isla dor di su 
beachnan blanco bunita y su hendenan 
amabel. 

Susan y Colin Gill a wordo honra na Occidental Grand Resort 



RECIENTEMENTE, Susan y Colin Gill a wordo honra como 
bishitante distingui pa e isla di Aruba. 

E huespednan aki ta hopi special mes cu ta bishitando nos 
isla pa mas di 10 aña caba consecutivamente. 

E titulo simbolico aki ta wordo pre- 
senta den nomber di Minister di 
Turismo como un muestra 
di aprecio pa e bishitan- 
tenan cu ta regresa 
Aruba. 

Sr. Ricardo Croes di ATA 
a haci entrega di e certifica- 
do aki durante un ceremonia 
oficial na Occidental Grand 
Resort. 


Colin ta comenta cu nan no lo 
cambia Aruba nunca pa un otro isla 
dor di su beachnan blanco bunita y su 
hendenan amabel. 

Resultado di rond 4 y pairing pa rond 5 di 
Kiwanis Palm Beach Chess Tournament 



DIAHUEBS anochi a tuma lugar den nos club na 
Nieuwstraat 11, e di 4 rond di torneo di ajedrez “Ki- 
wanis Palm Beach 2016”. Esaki t’e di 3 aña consecu- 
tivo cu Kiwanis Palm Beach ta sponsor e torneo aki. 


8ANCO Dl CARIBE 

OFFICIÉLE KOERSENTEN OPZICHTE VAN DE ARUBAANSE FLORIN 


GELDIG OP 14 Oct, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(perlOO) 

CHF 

179.74 

180.46 


181.26 

Pond sterling 

GBP 

2.11 

2.16 


2.22 

Japanse yen 
(perl 0.000) 

JPY 

169.20 

170.75 


172.46 

EURO 
(per 100) 

EUR 

194.18 

195.95 


197.92 

Deense kroon 
(per 100) 

DKK 

25.35 

26.07 


26.87 

Noorse kroon 
(per 100) 

NOK 

20.70 

21.42 


22.22 

Zweedse kroon 
(per 100) 

SEK 

19.17 

19.89 


20.69 



Na borchi 1, Alvin Howell a topa cu Jose (Chelo) 
Pesqueira. Chelo a gana e encuentro aki. 

Na borchi 2, Octavio Croes a enfrenta Angelo Arends. 
E wega tabata bayendo pareu te na final ora Angelo 
a kere cu e por gana un peon, y a duna Octavio chens 
pa lanza un atake decisivo riba e rey preto. 

Luis Anibal Rodriquez cu ta cu vakantie aki na Aruba 
a enfrenta Daniel Diaz Sr. E tecnica di Luis tabata 
superior cu esun di Daniel y Luis a gana e partido aki. 

E hoben Dhruva Chatlani mester a enfrenta Orlando 
Mora. Orlando a logra di haya un peon di bentaha. 
Dhruva na momento cu el a perde su peon, a pidi 
tabla sin haci su zet manera ética di pidi tabla pa exigi. 
Orlando no a haci caso di esaki y a laga Dhruva haci 
su zet prome. 

Orlando no a acepta e tabla, pero después dor di un 
eror, a duna Dhruva tog chens pa gana e partido. 

Y na ultimo borchi, nos veterano Enrique Jacopucci 
a gana di Dayger Cruz. 

Despues di 4 rond, Chelo Pesqueira ta keda na prome 
lugar cu 4 wega gana. 

Na di dos lugar tin un empate entre Octavio Croes y 
Luis Anibal Rodriguez. Ambos a score 3 punto for di 
4 partido. 

Playoff Final Heineken di Aruba Softball Bond ta na candela 

Royal Power ta reaciona lat den wega pa gana Pizza Hut 
Monsters 8-6 pa empata e serie di best out of five 2-2 




PLAYOFF final Heineken di 
Aruba Softball Bond dedica na 
Minguel Tromp y Emelina “Ma- 
mai” Loopstok a continua 
diarazon anochi riba 
veld di Kudawecha. 

Serie final di best 
out of 5 entre Royal 
Power y Pizza Hut 
Monsters a empata 
na dos. 

Despues cu Pizza Hut 
Monsters tabatin Royal 
Power lomba contra muraya y 
tabata comandando e wega num- 
ber 4 unda tur cos tabata mustra 
cu nan lo celebra, pero e equipo 
di Royal Power, kendenan ta 
conoci como un equipo cu 


“never ta give up” ta rally deep 
den wega den inningnan 5 bay 
ariba pa finalmente seya un 
victoria di 8-6 riba e muchanan 
di “Nacho” p’asina empata e se- 
rie 2-2 y forsa un wega desisivo pa 
determina kende lo bira campeon 
di Aruba pa cu aña 2016. 

Jomark Flanegin ta preta brasa 
y ta bay 7 inning pa pone e 
victoria riba su nomber. 

E champeon pitcher di 
campeonato Richinell 
Matos ta resulta pitch- 
er perdedor ricibiendo 
relevo di Arjen Mathilda 
den di 7 entrada. 


Royal Power 8 careda, 11 hit, 1 
eror. Pizza Hut Monsters 6 careda, 
9 hit, 2 eror. Mihor bateadornan 
pa Royal Power a resulta Eldrick 
Dijkhoff di 4-3, Gregory Kros- 
endijk 3-2, Giandrick Lacle 
1 -1, Jomark Flanegin 2 -1. 
Pa Pizza Hut Monsters 


y despues un triple cu 2 na base, 
Derward Ruiz ta bay di 4-2, Joshua 
Wever di 3-2. 

Mesora inicia e wega final y 
desisivo unda Pizza Hut 
Monsters ta probecha 
di Jair Thompson, 


ta desta- 
ca nabate Jason 
Orman di 4-2 cual 
porcierto tabata un cuad- 
rangular riba cura den rightfield 


kende no 
por a bin cla cu 
su control den prome 
inning y ta anota 5 careda. 
Royal Power ta corta bentaha 


5-2. Pizza Hut Monsters ta amplia 
score 6-2, pero Royal Power ta bin 
bek den wega cu un cuadrangular 
di Eldrick Dijkhoff cu 2 na 
base pa bolter e score. 

Den bom di 4 inning cu 
Royal Power na bate y 
score 13-12 pa Royal 
Power e equipo di Piz- 
za Hut Monsters cor- 
ectamente a appeal riba e 
reglamento di campeonato 
unda ta stipula cu den siman no 
lo habri inning despues di 12am. 
Umpire ta para e wega y di acu- 
erdo cu e codigo international 
di (ISF) WBSC Softball Division 
y tambe Reglamento di Campe- 
onato Artikel 14 y 57 ta stipula 
cu weganan di Playoff momento 
cu wordo para lo continua esaki 
desde unda el a keda. 

Pues un serie di playoff yena cu 
emocion unda ambos equipo 
no kier baha cabez pa otro y ta 
luchando te final pa e titulo. 

Un cos ta sigur cu e siman aki 
Aruba lo conoce su campeon. 

Pizza Hut Monsters lo titula 
campeon pa prome biaha 
den historia? Of Royal 
Power ta logra retene su 
titulo? 

Riba tereno esaki lo wordo 
contesta y abo por ta testigo. 
Softball a la carga! 111 

















22 


AWEMainta Diasabra,15 October 2016 


Seleccion di softbol femenino U-18 lo competi den e 
campeonato di CONSURA na Cartagena, Colombia. 


E seleccion di softball femenino U-18 di Aruba ta preparando pa un 
compromiso importante den e siman nos dilanti. T’asina cu e dianan 
15 pa 22 di october lo tin un campeonato internacional di softball fe- 
menino di CONSURA cu t’e Confederacion Suramericana di softball. 
Mester bisa cu un total di 6 pais lo ta presente n’e campeonato aki cu 
ta Brasil, Argentina, Peru, Colombia, Venezuela y mas cu claro Aruba. 

Notabel ta cu Aruba Softball Bond ta sigui e vision di e federacion 
mundial y trahando duro y duna mas atencion na e softball femenino. 
E seleccion di softball femenino U-18 a hiba un preparacion largo, 
debido y extenso bou guia di un staff di algun experto local. 

E hungadornan ta entusiasma y ASB tin e pleno confiansa cu lo duna 
un bon presentacion den e campeonato Suramericano. 


No mester lubida cu na aña 2013, e seleccion di softball femenino 
grandi a sa na triunfa den e ECASC (English Caribbean Amateur Soft- 
ball Confederation) logrando e premio maximo pa Aruba den Caribe 
pa despues haya e oportunidad unico di competi den e World Games 
cu a tuma lugar na Cali, Colombia. 

E biaha aki un otro seleccion lo haya e oportunidad di representa Aruba 
dignamente. 

Un danki sigur na Lotto, e Loteria di Aruba pa medio di Comision di 
Subsidio a yuda contribui cu e participacion di e seleccion femenino di 
softbol U-18 pa cu nan participacion den e campeonato di CONSURA 
na Cartagena, Colombia. 



SOFTBAU 

&RUB/t 

CBS: 

Encuesta di Forsa Laboral Hulanda 
Caribense 2016 ta start na Bonaire 

KRALENDIJK - Den cuadro di e investigacion di Forsa Laboral (na Hulandes 
yamá Arbeidskrachtenonderzoek-AKO), durante luna di óctober y novémber 
próximo entrevistadornan di Oficina Central di Statistiek (CBS) lo pasa pa 
haci tur cas di famia cu a cay den e seleccion, algun pregunta tocante di nan 
posicion riba mercado laboral. 

E AKO ta midi, entre otro, e porcentahe di desempleo, e tamaño di e poblacion 
laboral cu ta activo y e nivel di estudio. 

E encuesta ta tuma lugar cada dos aña. Na Bonaire lo entrevistá 850 cas di 
famia, na Sint-Eustatius 470 y na Saba 540. 

Un di e dato mas importante di e encuesta t’e porcentahe di desempleo. E 
porcentahe aki ta indicá cua parti di e forsa laboral ta buscando trabou. 

Otro datonan importante tambe ta pa sa cuanto persona ta traha y cuanto 
persona ta buscando trabou. 

Algun resultado di e AKO di 2014: 

Na 2014,68,9% di e habitantenen di Bonaire entre 15 y 75 aña tabata traha. 
Mas cu 900 persona na Hulanda Caribense tabata desempleá. Esey ta un 
porcentahe di desempleo di 6,4% pa Bonaire. 

Casi 19% di e habitantantenan di Bonaire cu ta traha tabatin un nivel di es- 
tudio halto. 

CBS lo presentá e resultadonan di e encuesta aki den e di dos kwartal di 2017. 
Pa trece e informacionnan ariba mencioná y otro informacionnan di e mercado 
laboral CBS ta pa obligá ley pa tene tur dato cu a ser colectá confidencial y 
secreto. 

E mesun ley ta conta p’e entrevistadornan. Tur entrevistador tin e deber di 
legitimá su mes na momento cu e presentá n’e cas di famia. 

CBS ta gradici tur cas di famia cu a cay den e sondeo pa nan cooperacion pa 
haci e encuesta aki bira un éxito. 

_F 


Donacion ECO 
Destination 
Management 



BIBLIOTECA Nacional Aruba a ricibi un donacion di 
un coleccion buki riba diferente tema den Hospitality 
Management (Turismo). Y tambe un kashi di buki. 

E donacion ta un gesto bunita di e bishitantenan cu a bin 
Aruba pa ‘The Destination Caribbean Conference 2016’. 
Esaki pa conmemora sr. Simon Oduber Jr. Simon Odu- 
ber Jr. a yega di ricibi Aruba Shoco Award of Excellence, 
Excellence in Meetings and Incentive groups na 2012. 
Sr. Simon Oduber Jr. (q.e.p.d.) a inicia e mercado ‘Group 
Travel’ pa Aruba. Coordinadora di e proyecto ta sra. 
Wichita Villacres. 

Riba potret Rijuenne Tromp di ECO DMS Aruba y su 
colega y bibliotecaria Gina Jie Sam Foek. 

FALTANDO algo mas cu 1 luna p’e tan spera “Paranda di Bochincha”, Cruz 
Cora Aruba a cuminsa cu su ultimo preparacionan pa 26 di november, 2016. 
Esaki lo bira e prome lustro di e actividad aki, cu ta wordo organiza pa tur 
persona cu limitacion na Aruba. 

E meta di e parada di truck ta pa trece e personanan aki mas serca di nos 
comunidad y laga nan sinti cu nan tin aceptacion. Mustra cu nan tambe tey! 

E evento ta tuma lugar tur aña riba e diasabra prome cu 3 di december, cu ta 
Dia Internacional Pa Persona cu Limitacion. 

E ruta pa Paranda di Bochincha 2016 ta: Salida 2 pm for di Cruz Cora Aruba 
na Dakota- Avenida Milio Croes- na ex-Fiesta Trading bay robez- crusa dor 
di Dakota, sali na Dadelstraat subi caminda grandi y drenta Meiveld-Pavia- 
Hooiberg-Piedra Plat- na Bright Bakery bay man drechi y sigui riba caminda 
grandi. 

Prome cu Huchada na St. Cruz bira na man robez-T-kruising Siribana bira 
na man drechi- na cruzada di Kadushi Largo bira na man drechi- sigui ten 
a cruzada Plaza Deto Varis bira na man drechi- na final di caya bira na man 
robez y yega rotonde di St. Cruz- bira na man drechi y bin ful caminda di 
Hooiberg te cruzada di Morgenster-bira na man robez y cruza Primavera- 
sali na Arubus-sigui pa rotonde di FCCA y pasa via Sabana Blanco yega bek 
Avenida Milio Croes y e final ta na Cruz Cora Aruba. 

Cruz Cora ta pidi tur mayor of representante di un persona cu kier participa, 
pa por fabor yama nos y inscribi na tel. 582-2219 mas pronto cu ta posibel. 
Tambe nos ta pidi tur compania cu tin truck of esnan particular pa yama 
nos pa registra. Mas truck nos por conta cu ne, mas lugar nos por ofrece nos 
invitadonan. 

Filomena College AAAVO a ricibi 10 laptop refurbished di JetBlue 




E compania di aviación, 

JetBlue tin un proyecto 
di responsabilidad social, 
unda cu nan ta haci dife- 
rente proyecto na bienestar 
di nos comunidad. 

Dia 15 di september JetBlue 
a cumpli 10 aña bulando pa 
Aruba. En conexion cu esaki, 
nan a scoge 1 scol pa haci en- 
trega di 10 laptop refurbished, 
ya cu e mundo digital ta pone cu 
enseñansa tambe mester cumin- 
sa enfoca y inverti mas den esaki. 

Filomena College MAVO a logra t’e scol 
afortuna, di por ricibi e 10 laptopnan aki, cu 
sigur lo haya un excelente uzo den e lesnan. 

E parti di tecnologia ta di sumo importancia, specialmente cerca nos 
hobennan, ya cu varios les por wordo realisa na un manera mas agrada- 
bel y interactivo, haciendo uzo di laptop. 

Filomena College MAVO tin vision pa poco-poco cuminsa bay den e 


direccion di ‘green’ y tambe 
tecnologia, incorporando 
diferente uzo di tecnologia 
di e materianan. 

No tin duda cu e lesnan aki, 
e alumnonan ta disfruta 
masha y ta siña di otro hopi 
mas. 

Filomena College MAVO ta gradici 
JetBlue cu e tremendo gesto aki, ya cu 
e regalo aki ta permiti e docentenan 
extende nan programa, fortaleciendo 
e habilidadnan tecnico y digital di e 
hobennan, contribuyendo asina na un 
enseñansa di mas calidad. 

Di e forma aki JetBlue conhuntamente cu 
Filomena College MAVO ta construi e habitonan 
clave riba e aspecto di responsabilidad social y educacional, inculcando 
cierto habilidad di liderazgo cerca e alumnonan. Como resultado di e 
proyecto aki, un cantidad di alumno ta haya oportunidad di ta exponi 
den un ambiente di educacion positivo. 

Fundacion CineAruba ta haci "Abo So^' 
disponibel pa comunidad por wak^e online 



AWE diasabra Aruba su prome pelicula largo y musical ta yega You- 
tube. For di su primicia el a causa furor logrando dos premio pa mihor 
pelicula y presentacionnan internacional entre otro na Washington 
DC, Toronto y Italia. 

“Abo So” tabata e prome nominado di Aruba pa un ‘Yellow Robin Award’ 
di Curacao International Film Festival Rotterdam. 

Ademas di showcase Aruba su cultura internacionalmente, “Abo So” a 
causa un impacto den comunidad y den e sector creativo. Cu un con- 
cepto fresco “Abo So” a resucita cancionnan di pasado y a hinca nan 
den un bachi contemporaneo cual a wordo gusta bao di e hobennan y 
a inspira otro proyectonan manera Resona. 


“Abo So” a duna inicio na un era nobo di peliculanan local pa cine. 
“Abo So” a inspira y motiva otronan pa tambe crea produccionnan di 
cine local. 

E pelicula cu a celebra Padu y su cancionnan a converti den un instru- 
mento di inspiracion y motivacion. 

Su creador Juan Francisco Pardo a scirbi e storia cu e intencion pa 
comunidad completo disfruta di Aruba su cultura, pa sinti orguyoso 
di nos propio cultura, balora y aprecia loke ta di nos. 

Tambe e storia ta trata e tema di convivencia, hermandad, pasobra 
hunto nos tur ta haci Aruba e ‘One Happy Island’. 


“Abo So” t’e prome pelicula local cu a haya un ‘theatrical release’ den 
salanan di cine local y tabata ‘sold out’ 16 biaha tras di otro. 

Pa prome biaha comunidad por a bishita un teatro di cine pa disfruta 
di un pelicula local y ful na Papiamento. 


“Abo So” no tabata posibel sin e actornan, e ekipo humano, e sponsor- 
nan y prensa cu a sa di apoya e proyecto aki. E pelicula lo ta disponibel 
gratis, sin costo y e ta acesibel via www.abosofilm.com of www.face- 
book. com/abosofilm. 

Xpresa bo mes 

Chavistismo a haci su entrada na Aruba 


PUEBLO lesa bon. Ami a ser informa di lo siguiente. CITGO a laga 
yama diferente ex trahador di Valero pa un gesprek. 

E personanan a bay cu e creencia cu nan a ser yama pa finalisa docu- 
mentonan p’asina nan haya trabou den refineria. 

Kico t’e resultado? Durante di e gesprek e Arubianonan ta ser pidi pa 
entre awor y maart 2017 nan presenta na refineria pa solamente 4 ora 
pa dia. 

E Arubianonan mester bay duna ideanan con pa cuminsa renoba e 
refineria p’asina e hefenan (Venezolano) siña for di e Arubianonan 
con e planta ta hinca den otro y p’asina traha un plan di renobacion. 

E puñal den lomba cu e Arubianonan a haya ta cu no ta bay tin ningun 


pago pa nan trabou y kennis di 4 ora pa dia desde awor te cu maart 2017. 
Nan a priminti nan cu ta na mei 2017 nan por bay riba payroll di Citgo. 
Danki Mike de Meza y Mike Eman pa trece Chavistanan Aruba y duna 
nan e poder pa cuminsa abusa di Arubiano per direct. 

E asunto aki di Citgo ta bay bira un problema grandi. Please share e 
informacion aki y mi ta pidi tur periodista pa cuestiona e Ministernan 
riba e prome abusonan aki cu e Venezolanonan a cuminsa practica. 

Puntra ex trahadornan di Valero cu a ser yama pa un gesprek. Nan tin 
miedo di papia, pasobra si nan papia nan no ta haya nan trabou bek den 
refineria na mei 2017. Dictadura Chavista a drenta Aruba cu bendicion 
di Mike de Meza y Mike Eman. 


Atletanan Feddisen Flanders y Zaithyel Seekandar 
le cempeti den e Cepa Latine Americane BMX 2016 



E weekend aki di 13 pa 16 di october lo tin 
un campeonato grandi di bike cross na Lima, 
Peru. E campeonato Latino Americano di BMX 
lo tuma na dicho pais y lo conta cu e mihor 
coredornan di bike cross di henter Latino 
America. 

Mas cu claro Aruba tambe lo manda su mihor 
dos atletanan den persona di Feddison Flan- 
ders y Zaithyel Soekandar, dos atleta elite 
y di nivel halto cu amplio experiencia den 
caredanan internacional di taya. 

Den pasado tanto Zaithyel como Feddison a 
competi den Weganan Centro Americano y 
del Caribe, campeonato mundial, clasificacion 
Weganan Olimpico di Rio 2016 y Weganan 
Panamericano unda nan a haci bon papel 

E caredanan lo tuma lugar riba e circuito BMX 
San Juan de Lurigancho y ta bou auspicio di 
Federacion Mundial di Ciclismo, esta UCI. 
E mihor coredornan di henter e continente 
Latino America lo bay ta presente cu algun 
medayista Olimpico di Rio. Hunto cu e atle- 
tanan Flanders y Soekandar a biaha coach di 
seleccion Pedro Estaba. 

Un danki sigur na Lotto, e Loteria di Aruba pa 
medio di Comision di Subsidio cu a subsidia 
e biahe di e atletanan Feddison Flanders y 
Zaithyel Soekandar pa competi den e Copa 
Latino Americano BMX 2016na Lima, Peru. 

MAS POTRET Dl DEMONS 

ITRACION PA SEGURIDAD 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristesa na nos curason, nos ta 
participa fayecimento di mi casa, mi mama, wela y 
ruman stima: 



Francisca Thiel-Geerman 

Miho conoci como"Sita" 

*24-07-1943 - 108-10-2016 
Na nomber di su: 

Esposo: JuanThiel 

Yiu stima: Maybellyne y Conrad Cordero 

Nietanan stima: Cassidy Cordero, 

Alyssa Cordero. 

Rumannan: Vda. Mena Lacle, Lorenzo Geerman, 

Sildo Geerman y Maria Romano, 
Janny Geerman. 

Sobrinonan: Vivian, Hector, 

Mellany y Nigel Loopstok, 

Ken y Kendrick Lacle, 

Jonathan, Sharma y Asher Geerman, 

Joel Geerman na Hulanda, 

Romira Geerman, 

Albert y Mason Boekhoudt. 

Swa y cuñanan: Bibi y Toya Thiel-Dirksz y famia, 

Coco y Vera Thiel-Croes y famia, 
CrismoThiel y Mimi Croes, 
Roman Thiel,Denchi Thiel, 

Lulu Thiel,Norma Thiel y famia, 
EdnaThiel, 

Marjorie y Erwin Croes y famia, 
Vdo. Chona Yarzagaray y famia, 
Elvia, Roly y Mechi y famia. 
Consuegro: Francisco Cordero y famia na Corsow 
Ayudante di cas: Yolanda Chambi 

Enfermera: Magriet Rozenberg y famia 

Compañantenan na Colombia: 

Blanca Boekhoudt-Zuluaga, 

Lola Zuluaga na Colombia, 

Tulio Zuluaga na Colombia, 

Yolanda Wernet. 

Amiga di cas: Marisela Boekhoudt y famia 

Primo y primanan, ihanan, amigo y amiganan, 
bisiña y conocirnan y demas famia ta invita pa 
asisti na e acto di entiero cual lo tuma lugar 
diasabra 15 di october 2016 pa 11 or di mainta 
saliendo for di Misa Sta. Filomena pa Santana 
Catolico Pastoor Kranwinkel na Paradera. Nos 
defunto stima lo ta reposa for di 9or di mainta den 
Misa Sta. Filomena na Paradera. 

Adres pa condolencia: Aurora Funeral Home 
diabierna 14 di oktober 2016, di 7or pa 9or di 
anochi. 

Nos ta lamenta cu despues di entiero nos no por 
ricibi bishita di condolencia na cas. 

Si nos por a lubida un of otro famia nos ta pidi nos 
disculpa. 

Cumana 76 
OranJestad,Aruba 
Tel: 588-6699 
Fax: 588-6698 
Cel: 593-0857/560-1403 


Si Dios ta cubo, ken por ta contra bo? Ningun 
hende.Taro" 

Na Nomber di su Esposa, yuinan, rumanan I 
amigonan di 



Pedro Simon Edgar Berkley 

Mihor conosi como Piet 

Nos kier a gradici e sigiente personanan I instan- 
cianan cu a yuda den un manera of otro. I anuncia 
acto di misa cu lo tuma lugar na misa San 
Francisco na Playa. 

Nos kier a gradici di nos profundo curazon: 
Papito comenencia 
EttiToppenberg 
Ruthy Vrieswijk 
Mirtho Lacle 
Dr. Moreta 

Jose Romero di Clickprint y Retraco 
Cuerpo Policial Aruba 
Personal di Wit Gele Kruis 
Personal di Ambulance 
Personal di Hospital 
Grupo Coro la Escala 
Agencia Oduber 
The Lions Club Aruba 
Milo Building Materials 
Graficas Aruba 

Aurora & Royal Funeral Home 

Acto di misa ta tuma lugar: diasabra 15 & 
diadumingo 16 di oktober pa 7pm na misa San 
Francisco na Playa. 

Cumana 76 
OranJestad,Aruba 
Tel: 588-6699 
Fax: 588-6698 
Cel: 593-0857/560-1403 


Dios ta nos refugio, 

E ta nosfortalesa, 

El a resulta un yudador den mester. 
Salmo 46:1 

A fayece inesperadamente: 



Jorge Pirela 

Mihorconoci como"Maracucho" 
*02-01-1948-t09-10-2016 

Desde awe lo tin box disponibel pa donation na 
Williepan, Los Caseteros y Casa Vieja 

Acto di entiero lo wordo anuncia despues 




Gradicimento y Invitacion 

Pa medio di esaki famia kier gradici di curason na 
tur esnan cu a companja nos durante enfermedad, 
fayesimento y despedida di nos defunto stima: 





(^kinerd 

Cumana 76 
OranJestad,Aruba 
Tel: 588-6699 
Fax: 588-6698 
: 593-0857/560-1403 



Florentino Vrolijk 
"Bubu" 

Un danki ta bay na su dokter di cas Dr. Diantha de 
Cuba, Cardioloog Dr. Lacle, Oncoloog Dr. Willem- 
sen. Na pastor Cobi pa e respons, pa Randall Croes 
pa su repertorio y Aurora Funeral Home pa su bon 
servicio. Nos ta invita pa tres Santo Sacrificio di 
Misa dianan: 

Dialuna 17 oktober 2016 
Diamars 18 oktober 2016 
Diahuebs 20 oktober 2016 

Despues di Misa diahuebs 20 di oktober lo tin un 
Rosario na cas. 

Tur pa 7or di anochi na Misa Sta. Filomena na 
Paradera. 

Boso presencia ta altamente aprecia. 




Gradkimento/lnvitacion 

Na nomber di famia nos kier a gradici tur esnan cu 
di un manera of otro a mustra nan atencion 
durante fayecimiento y entiero di nos defunto 
stima: 


t 


Rafael Figaroa 

Un danki na Aurora Funeral Home pa nan bon 
servicio, na eerste hulp y piso niet- snijdend 2 di 
hospitaal, na famia y conocirnan. Boso atencion 
tabata un gran consuelo pa nos. 

Alavez nos ta invita bo(so) pa asisti na 3 santo 
sacrificio di misa: 

Diadomingo, 16 october 2016 pa 6'or di atardi, 
dialuna, 24 october 2016 pa 6.30 di atardi y 
diaranzon, 26 october 2016 pa 6.30 di atardi na 
Misa Santa Anna na Noord. 

Boso presencia lo ta altamente aprecia. 







(^fterd <^6eme 


V Cumana 76 

. / OranJestad,Aruba 
Tel: 588-6699 
Fax: 588-6698 
Cel: 593-0857/560-1403 



































AWEMainta Diasabra, 15 October 2016 


31 


Invitacion pn 
Rosnrio Bibo 

..Aurota 

ç^mal &€0me 

Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 

Salmo 122 

Cu inmenso dolor na nos curason nos ta anuncia 
fayecimento tragico di: 



Roney Ramirez Santana 

14-05-1997 - 11-10-2016 
Na nomber di su: 

Mama: RamonaTavarez Santana & 

JoseloTavarez (casa) 

Tata: Cecilio Ramirez Castro. 

Rumanan: Rosa Angelica Ramirez Santana, 

Marijke ChristinaTavarez Santana, 
Nicauris YudithTavarez Santana 
Y rumanan na Rep. Dominicana. 

Su compañera: Natasha Werleman & 

su famianan. 

Welonan: Rosa Herminia Ramirez +Edilio Santana, 
Pura Castro Sosa & felis Ramirez. 

Tantanan & omonan na Aruba & Rep. Dominicana 

Tanta: Gertrudis Quandus 

Primo/primanan: Aruba: Darisa Ramirez, 

Luis Alberto Ramirez & na Rep. Dominicana. 

Su coleganan di Trabow: RomarTraiding 

Robert Quandus y famia 

Bisiñanan di Bario: Bushiri 

Compañeronan di scol: Prins Bernard, San 
Augustinius, Middag Mavo, Avond Mavo. 

Condolencia lo tuma luga diamars 18 oct 2016 na 
Aurora Funeral Home, di 7or pm pa 9or pm. 

Acto di entiero lo tuma lugar diaranson 19 oct 
2016 na Aurora Funeral Home di 2'or pa 4'or di 
atardi, despues lo sali pa Santana Central na 
Sabana Basora. 

Famia ta pidi pa no bisti na row como cu Ronney 
tabata jong y hopi alegre. 

Famia ta lamenta cu despues di entiero famia no 
ta ricibi bishita na cas. 


FUNDACION Venerable Jose Gregorio 

Hernandez 

Tanki Leendert 128 

Ta invita nos pueblo di Aruba en general pa un 
Rosario Bibo. Ban duna nos Mama Maria su 
alabanza. 

Dia 19 di october awor pa 6.30 di atardi. Lugar 
ta na sitio di Oracion. 

Tridium na Santisima Trinidad pa pronto Be- 
atificación di Ven Jose Gregorio Hernandez ta 
dianan 23,24 y 25 di october 2016 pa 7.or pm. 


'puttenA i ^omeJSi 

Cumana #44 Tel: 586-4444 / 733-2906 

E: royalfuneralhome@hoimail.com / 593-0857 / 731-5847 

'Senjor ta mi wardador, mi'n tin falta di nada.' 

A aborda pa su ultimo crusero: 



Angel Bermudez Sr. 

*2-10-1919 - t12-10-2016 
Viudo di: Gloria M. Bermudez - Kip 

Na nomber di su yiunan: Marvel C. Bermudez, 
Esther E. Bermudez, 

Angel R. Bermudezy Flavia B. Koolman, 
Richardina P. Bermudez. 

Nietonan: Diandra Dijkhoff, 

Viviana Bermudez - Ras y Andres Ras, 
Derchlien Vrolijk- Dijkhoff y Gilbert Vrolijk, 
Gunther Dijkhoff, Michelangelo Bermudez. 

Bisanietonan: Leonardo, Gillién, Alyssa, 

Gulianne y Anderson. 

Swaycunanan: Cesar Kip y fam, 

Thelma Beuken - Kip y Cobus, 

Hubert y Juanita Kip - de Mey y fam. 
Sobrina stima: Aida Vrolijk -Tromp y fam, 

Maria y John Bernadina. 

Demas sobrino y sobrino nan 

Su ayudante: Adriana Kipp y yiunan 

Su nursenan: Diana, Marian, Graciela y Simona 

Demas famia: Bermudez, Kip, Odor, Lampkin, 
Nunez, Bernadina, Arends, Dijkhoff. 

Ta invita pa asisti na e acto di entierro cual lo tuma 
lugar diasabra 15 oktober 
2016 for di 2'or pa 4'or di atardi na Royal Funeral 
Home, despues lo sali pa 
Santana St. Anna na Noord. 

Condolencia: diabierna 14 di oktober 2016 for di 
7'or pa 9'or di anochi 

Na lugar di flor ta pidi un donacion pa Centro 
Kibrahacha 

Despues di entiero no por risibi bishita na kas 






.y Cumana 76 

Oranjestad,Aruba 
/ Tel: 588-6699 

( Fax: 588-6698 

. / Cel: 593-0857/560-1403 




GRADICIMENTO & INVITACION 

Pa medio di esaki famia kier a gradici tur esnan cu 
den un manera 

of otro a mustra nan atención durante enferme- 
dad, fayecimento y despedida 
di nos defunto stima: 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 



Isabel Maria Boyé- Booy 

Mihor conoci como Oma of Madrina 
Un danki ta bay na Dr. Agusto Garcia cu hopi 
dedicación y pasenshi a presenta tur momento cu 
nos a yame. Na e verpleegsters nan di Wit Gele 
Kruis cu tur siman tabata bin dune su injeccion. 
Na sr. Carlos Sint Jago pa su atención y cariño pa 
Oma. Na dokters y verpleegsters di Dr. Horacio 
Oduber Hospitaal piso 2 pa tur nan atencion te na 
e momento final. Na e team di ambulance. Na su 
bisinja nan di P.C.Hoofdstraat y omgeving, famia, 
amigo y conocirnan pa nan atención y cariño. Na 
tur persona cu a asisti na e anochi di condolencia y 
mainta di despedida, a jama nos, manda mensa- 
jenan via media social; boso cariño y atención 
tabata un consuelo pa nos. 

Na Aurora Funeral Home pa su bon servicio y 
tambe na Pastoor Jairo Maduro pa e bunita 
palabranan y response. 

Alavez nos kier invita tur famia, amigo y conocir pa 
tres Santo Sacrificio di misa 
cu lo tuma lugar na misa Cristo Rey (Brazil): 

Diadomingo 16 di oktober, 9am 
Diadomingo 23 di oktober, 9 am 
Diadomingo 6 di November, 9 am 

Boso presencia ta altamente aprecia. 

Prome evento den e lobby di e MFA - Paradera 

Koningin Wilhelmina Fonds ta lansa e buki "Un Arubiano na Libia 

Skirbi pa Clyde Harms 


// 


DIABIERNA 7 di october ultimo, Koningin Wilhelmina Fonds (Aru- 
ba) a lansa e buki “Un Arubiano na Libia” scirbi pa Clyde Harms. E buki 
ta un coleccion di storia di su añanan 1966-1973 cu Esso na Tripoli. 
Mescos cu e dos otro bukinan di e autor, “Un Arubiano na Libia” tin kaft 
duro y ta contene hopi potret, e ta educativo y ta lesa facil. 

Atrobe Irene Peterson a logra un joya cu su trabou di redaccion. Danki 
n’e co-financiamento di UNOCA, e buki a wordo imprimi na Colombia. 

P’ e anochi ey e autor a prepara un bunita exposicion di foto y artefacto 
di Libia cu a hala masha atencion y evoka curiosidad di esnan presente. 
Especialmente e pida palo cu a bira piedra (petrified wood) y e sand 
stone (santo cu a bira piedra) tabata suheto di varios pregunta n’e 
autor. 

Sra. Lilly Prince, Presidente di KWF a habri e anochi gradiciendo tur 
e instancianan cu a yuda haci e publicacion un realidad. E tabatin 
palabranan especial p’e autor pa su regalo generoso n’e fundacion. 
Tur ganashi riba benta di e buki ta bay p’e fundacion! Sra. Prince a 
lista e hopi maneranan cu KWF ta yuda e victimanan di cancer y nan 
famia y el a duna un idea ta cuanto esaki ta costa. Ta pesey el a urgi 
comunidad di Aruba pa cumpra un ehemplar pa yuda KWF. 

E autor a gradici tur esnan cu a yud’e den su proyecto: E corantnan 
cu a publica e storianan, 

dos Papiamentologo cu a haci e “spelcheck” gratuitamente como con- 
tribucion na KWF, sr. Ito Tromp y sra. Maureen Molina - Luydens. 
Harms tambe a gradici sr. Brian Marchena di PrintMedia pa su 
ayudo gratuito ki ora cu e autor tabatin mester di un “hard copy” 
di e buki; UNOCA cu a co-financia e publicacion, Irene Peterson pa 
su redaccion sublime y Nathaly Harms - Ellis, Directora di Unoca, 
kende tabata un asesor importante p’e autor. 

E autor a duna suficiente detaye riba algun capitulo pa lanta e cu- 
riosidad di esnan presente pa conoce e contenido di e buki. 

E autor tambe a urgi pueblo Arubiano pa cumpra e buki pa )mda e 
fundacion tan respeta den nos comunidad. 

KWF ta )aida no solamente esnan cu tin e mala suerte di bira victima 
di cancer, pero tambe nan famia. 


E personanan encarga cu MFA Paradera ta supremamente servi- 
cial, cariñoso y comprometi pa haci e edificio un exito completo. 
MFA Paradera ta un edificio impresionante y bunita, pero e no ta 
sirbi pa un evento manera lansamento di un buki. E acustico ta 
teribel. Y como den e piso ariba tabatin un otro evento caminda e 
hendenan tabata combersa, hopi biaha tabata imposibel pa sigui 
e discursonan di e lansamento. 

E organisadornan tabata hopi desapunta cu e concurencia 
chikito. Dia cu nan a scoge di tene e evento na Paradera, lugar 
di tene na Playa manera ta custumber, nan a kere cu e lo atrae 
hendenan di e bario ey mes y e lugarnan rond manera Piedra 
Plat, Seroe Blanco, Casibari y otro, especialmente pasobra e 
evento lo a duna nan un chens di haci conoci cu e edificio di 
nochi. 


Cu excepcion di un amigo di e autor, no tabatin ningun persona di e 
bario cu a asisti e evento e anochi ey. Ni uno! Tres aña pasa cu UNOCA 
a lansa e buki di e mes autor, “Storianan di un Mucha di Lagoen”, riba 
e brug di Lagoen na final di Zoutmanstraat, tabatin mas di 150 hende 
y mas di 76 buki a wordo bendi. 

Siman pasa tabatin menos di 76 persona presente y nan a cumpra 34 
buki. Naturalmente, esaki no ta fin di mundo. KWF y e autor tin planea 
pa tene sesion di firma y bende e buki den tur skina di Aruba. 

Keda pendiente di anuncionan den prensa y rednan social. Entre tanto, 
bo por cumpra e buki na UNOCA y na oficina di Koningin Wilhelmina 
Fonds den Spinozastraat patras di watertoren di Playa. Tambe bo por 
contacta e autor libermente na clvdeharms@vahoo.com of na 738-8843 
pa ordo un of mas ehemplar cu e lo autografia cu hopi placer. 

E prijs ta un donacion di Afls 50.00 na KWF. Y tur ganashi ta bay 
pa KWF!! Please yuda KWF yuda e victimanan di 
cancer y nan famia! 

